Legal Document

Category: 86

Text:
39. ΝΟΜΟΘΕΤ. ΔΙΑΤΑΓΜΑ υπ' αριθ. 66 της 25/26 Σεπτ. 1974 (ΦΕΚ Α' 265) Αναδημ. εν ΦΕΚ Α' 290 της 25 Σεπτ./ 7  Οκτ. 1974 Περί αποκαταστάσεως της νομιμότητος εις τας πάσης μορφής και βαθμού Γεωργικάς Συνεταιριστικάς Οργανώσεις, Εταιρείας και Κοινοπραξίας αυτών, ΠΑΣΕΓΕΣ και άλλων τινών διατάξεων. Εχοντες υπόψη:  α)Ότι η οικονομική και κοινωνική άνοδος της αγροτικής τάξεως επεδιώχθη και επετεύχθη διά των Γεωργικών Συνεταιριστικών Οργανώσεων. β)Ότι με τον ίδρυτικόν Νόμον 602 του 1914 η ανάπτυξις αυτών εβασίσθη εις την έκτοτε κατοχυρωθείσαν αυτοδιοίκησίν των, ήτις όμως διά του Αναγκαστικού Νόμου 31 του 1967 κατελύθη και εκ τούτου επιβάλλεται ήδη η αποκατάστασις της νομιμότητας και ευρυθμίας εις την λειτουργίαν των Γεωργικών Συνεταιριστικών Οργανώσεων και την ανάδειξιν των διοικήσεών των, δι' ελευθέρων εκλογών. Ιδόντες προσέτι και τας διατάξεις του άρθρου 10 παράγραφοι 1 και 2 της Καταστατικής Συντακτικής Πράξεως της 1ης Αυγούστου 1974, προτάσει του Ημετέρου Υπουργικού Συμβουλίου, αποφασίζομεν : Άρθρον 1. 1.Από της ισχύος του παρόντος καταργούνται : α)Ο Α.Ν. 31/1967 περί λήξεως της θητείας των μελών των διοικητικών και εποπτικών συμβουλίων των ανωτέρου βαθμού Γεωργικών Συν/κών Οργανώσεων, ανασυνθέσεως των συμβουλίων αυτών και άλλων τινών διατάξεων». β)Ο Α.Ν. 105/1967 «περί συμπληρώσεως και ερμηνείας του Α.Ν. 31/1967» και γ)Ο Α.Ν. 237/1967 «περί διαλύσεως των Γεωργικών Συνδέσμων Αγροτών και καθορισμού της τύχης των περιουσιών αυτών». 2.Επί όλων γενικώς των ρυθμιζομένων θεμάτων διά των καταργουμένων ως άνω Νόμων, εφαρμόζεται η κατά την 20ην Απριλίου 1967 ισχύουσα Συνεταιριστική Νομοθεσία, ως τροποποιείται και συμπληρούται αύτη δια των επομένων διατάξεων. (Μετά τη σελ. 214 (γ) Σελ. 214, 01 Τεύχος 1122 – Σελ. 39 .565. Γεωργικοί Συνεταιρισμοί- Αγροτικές Συνεταιριστικές Οργανώσεις 14.Δ.α.34-39 Άρθρον 9. Οι καθ' οιονδήποτε τρόπον απερχόμενοι της διοικήσεως, της διευθύνσεως ή της υπηρεσίας των εν άρθρω 2 του παρόντος νομικών προσώπων υποχρεούνται όπως παραδώσουν αμελλητί την διοίκησιν καί εν γένει διεύθυνσιν των υπηρεσιών εις τας αποκαθιστωμένας Διοικήσεις, Διευθυντάς και Νομικούς ή Ειδικούς Συμβούλους. Οι αδικαιολογήτως αρνούμενοι την τοιαύτην παράδοσιν τιμωρούνται, δια φυλακίσεως μέχρις εξ μηνών. Άρθρον 10. Μέλη διοικητικών συμβουλίων Αγροτικών Συλλόγων πάσης φύσεως και μορφής δεν δύναται να είναι ταυτοχρόνως και μέλη διοικητικών ή εποπτικών συμβουλίων πάσης μορφής και παντός βαθμού Γεωργικών Συνεταιριστικών Οργανώσεων. Άρθρον 11. 1.Των διατάξεων του παρόντος εξαιρείται η συνιδιοκτησία Ν. 641/1914 Μαρκοπούλου "ΜΑΡΚΟ". Εις ταύτην αιτήσει του οικείου Νομάρχου, διορίζεται υπό του αρμοδίου Ειρηνοδικείου εντός δέκα πέντε (15) ημερών από της ισχύος του παρόντος επταμελές διοικητικόν συμβούλιον και τριμελές εποπτικόν τοιούτον, εκ των μελών της, βάσει των ουσιαστικών προσόντων των επιλεγησομένων, αποκλειομένου του διορισμού μελών, άτινα διετέλεσαν Υπουργοί, Υφυπουργοί, Γενικοί Γραμματείς, μέλη της Συμβουλευτικής Επιτροπής, Ειδικοί Σύμβουλοι, Ειδικοί Συνεργάται καί Σύμβουλοι Υπουργείων, Δήμαρχοι και μέλη Δημοτικών Συμβουλίων, Νομάρχαι, Πρόεδροι ή Γενικοί Διευθυνταί ή μέλη του διοικητικού συμβουλίου Οργανισμού Κοινής Ωφελείας ή οπωσδήποτε εξαρτωμένου εκ του δημοσίου, μέλη της διοικήσεως ή του διοικητικού συμβουλίου των Τραπεζών Ελλάδος, Αγροτικής, ΕΤΒΑ, Εθνικής καί Κτηματικής κατά το χρονικόν διάστημα από 21ης Απριλίου 1967 μέχρις 23ης Ιουλίου 1974. 2.Το κατά την προηγουμένην παρ. διοικητικόν συμβούλιον, υποχρεούται εντός προθεσμίας ουχί μικροτέρας των δύο μηνών και ουχί μεγαλυτέρας των τριών μηνών από της επομένης της διεξαγωγής των πρώτων βουλευτικών εκλογών, να συγκαλέση γενικήν συνέλευσιν, τηρουμένων εν προκειμένω των διατάξεων του Καταστατικού της, προς εκλογήν οριστικών, διοικητικού και εποπτικού συμβουλίων. 3.Από της ισχύος του παρόντος θεωρείται λήξασα η εργασιακή σύμβασις παροχής εργασίας των από 21ης Απριλίου 1967 μέχρις 23ης Ιουλίου 1974 προσληφθέντων Διευθυντών καί Νομικών Συμβούλων της ως άνω συνιδιοκτησίας. Ούτοι κρίνονται εκ νέου υπό του δια του παρόντος διοριζομένου διοικητικού συμβουλίου, δυνάμενοι να επαναδιορισθώσιν. 4.Εις τους κατά τ' ανωτέρω απολυομένους Διευθυντάς και Νομικούς Συμβούλους ουδεμία αποζημίωσις καταβάλλεται. 5.Δι' αποφάσεως του Υπουργού Γεωργίας ρυθμίζεται πάσα λεπτομέρεια εφαρμογής του παρόντος άρθρου. Άρθρον 12. Τα της συνθέσεως καί λειτουργίας του διοικητικού συμβουλίου της Αγροτικής Τραπέζης της Ελλάδος, διέπονται εφεξής βάσει των μέχρι της 20ής Απριλίου 1967 προϊσχυσασών διατάξεων, καταργουμένων των αντιστοίχων περί του Διοικητικού Συμβουλίου της Α.Τ.Ε. Α.Ν. 4/1967, ως αντικατεστάθησαν δια του Α.Ν. 19/1967 ετροποποιήθησαν, συνεπληρώθησαν και εκωδικοποιήθησαν δια του Α.Ν. 65/1967 και ετροποποιήθησαν και συνεπληρώθησαν μεταγενεστέρως δια του Α.Ν. 116/1967, ως και των εις εκτέλεσιν των καταργουμένων ως άνω διατάξεων, εκδοθεισών υπουργικών αποφάσεων. Κατ' εξαίρεσιν και δια την αρχομένην από της δημοσιεύσεως του παρόντος θητείαν των μελών του διοικητικού συμβουλίου, τα μέλη αυτού και οι αναπληρωταί των, περί ων τα εδάφια 9-10 και 11-12 του άρθρου 4 του Ν.Δ. 3874/1958, διορίζονται δι' αποφάσεως του Υπουργού Γεωργίας. Άρθρον 13. Δια Προεδρικού Διατάγματος, εκδιδομένου τη προτάσει του Υπουργού Γεωργίας ρυθμίζονται άπασαι αι αναγκαιούσαι δια την εφαρμογήν του παρόντος λεπτομέρειαι. Άρθρον 14. Η ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως. Άρθρον 2. Από της ισχύος του παρόντος κηρύσσεται λήξασα η θητεία των μελών, τακτικών και αναπληρωματικών, των διοικητικών και εποπτικών συμβουλίων α) των πάσης μορφής και βαθμού Γεωργικών Συνεταιριστικών Οργανώσεων, Κεντρικών Ενώσεων Γεωργικών Συνεταιρισμών, Κοινοπραξιών παντός βαθμού του Νόμου 479/1943 «περί αναδιοργανώσεως της Πανελληνίου Συνομοσπονδίας Γεωργικών Συν/σμών κλπ.» ή κατά παρέκκλισιν αυτού συσταθεισών τοιούτων, αλλά διεπομένων υπό της περί Γεωργικών Συν/σμών νομοθεσίας, β) των πάσης φύσεως και μορφής Εταιρειών και Κοινοπραξιών, εις ας μετέχουν τοιαύται οργανώσεις ή η Αγροτική Τράπεζα της Ελλάδος και γ) της Πανελληνίου Συνομοσπονδίας Ενώσεων Γεωργικών Συν/σμών. Κηρύσσεται ωσαύτως λήξασα ή θητεία των αντιπροσώπων των ανωτέρω Γεωργικών Συνεταιριστικών Οργανώσεων εις τας ανωτέρου βαθμού τοιαύτας. Σελ. 214, 02 Τεύχος 1122 – Σελ. 40 .566. 14.Δ.α.39 Γεωργικοί Συνεταιρισμοί- Αγροτικές Συνεταιριστικές Οργανώσεις Άρθρον 3. 1.Από της ισχύος του παρόντος και μέχρι της δι' αρχαιρεσιών αναδείξεως νέων διοικητικών και εποπτικών συμβουλίων, ως και αντιπροσώπων, εις την διοίκησιν καί εποπτείαν των εν τω προηγουμένω άρθρω Γεωργικών Συνεταιριστικών Οργανώσεων, Εταιρειών, Κοινοπραξιών και της ΠΑΣΕΓΕΣ, αποκαθίστανται προσωρινώς καί αυτοδικαίως τα κατά την 20ήν Απριλίου 1967 αιρετά μέλη των διοικητικών και εποπτικών των συμβουλίων, εις ο έκαστος κατείχεν αξίωμα μετά των αναπληρωτών αυτών και οι κατά την αυτήν ημερομηνίαν αιρετοί αντιπρόσωποι των οργανώσεων τούτων. Οι μη αποδεχόμενοι την κατά τ' ανωτέρω αποκατάστασίν των, οφείλουν να δηλώσουν τούτο εγγράφως προς την οiκείαν οργάνωσιν, εντός ανατρεπτικής προθεσμίας πέντε (5) ημερών από της ισχύος της παρούσης. Της ως άνω αποκαταστάσεως εξαιρούνται οι εξ αυτών απολέσαντες εν τω μεταξύ την συνεταιριστικήν ιδιότητα ή εξ οιουδήποτε λόγου στερούμενοι ήδη των κατά νόμον ται το καταστατικόν προς εκλογήν προσόντων, οι εμπίπτοντες εις την περί αποκλεισμού εξ αυτής διάταξιν της παρ. 1 του άρθρου 4 του παρόντος, ως και αιρετά μέλη διοικητικών και εποπτικών συμβουλίων δευτεροβαθμίων καί τριτοβαθμίων Γεωργικών Συνεταιριστικών Οργανώσεων, Εταιρειών καί Κοινοπραξιών αυτών καί της ΠΑΣΕΓΕΣ, διορισθέντα βάσει των διατάξεων του Α.Ν. 31/1967, κατά το χρονικόν διάστημα από 21ης Απριλίου 1967 μέχρις 23ης Ιουλίου 1974. 2.Εις περίπτωσιν καθ' ην τακτικόν μέλος ή μέλη των εν τη προηγουμένη παραγράφω συμβουλίων δεν ευρίσκονται εν ζωή, απώλεσαν την συνεταιριστικήν ιδιότητα ή στερούνται ήδη των κατά τον νόμον ή το καταστατικόν προς εκλογήν προσόντων, αι εν τοις συμβουλίοις κεναί θέσεις τούτων, πληρούνται δια των αποκαθισταμένων αναπληρωματικών μελών, καλουμένων κατά την σειράν της εκλογής των, μετά δε την τυχόν εξάντλησιν τούτων δια κοινής αποφάσεως των αποκαθισταμένων μελών των διοικητικών καί εποπτικών συμβουλίων των οικείων οργανώσεων, εξαιρέσει των περιπτώσεων της παρ. 3 του παρόντος άρθρου, εκ προσώπων επιλεγομένων παρ' αυτών, ως ακολούθως : α) Επί των πρωτοβαθμίων Γεωργικών Συνεταιριστικών Οργανώσεων εξ άλλων συνεταίρων εχόντων τα προς τούτο νόμιμα προσόντα, β)Επί των δευτεροβαθμίων, Κεντρικών Ενώσεων και Κοινοπραξιών ως και της ΠΑΣΕΓΕΣ εκ των αντιπροσώπων των μελών των των μετεχόντων παρά τη γενική συνελεύσει αυτών και γ)επί των Εταιρειών δι' αποφάσεως των αποκαθισταμένων μελών του διοικητικού συμβουλίου. 3.Καθ' ην περίπτωσιν ουδέν εκ των αιρετών μελών αποκατασταθή ή ταύτα δεν αποτελούν την πλειοψηφίαν εκάστου συμβουλίου, διοικητικού ή εποπτικού, αι διοικήσεις τούτων διορίζονται ή συμπληρούνται αντιστοίχως, εντός ενός μηνός από της ισχύος του παρόντος, ως ακολούθως: α)Των πρωτοβαθμίων Γεωργικών Συνεταιριστικών Οργανώσεων συμφώνως προς τας διατάξεις των παρ. 5 καί 6 του παρόντος, β)των δευτεροβαθμίων καί ανωτέρου βαθμού Γεωργικών Συνεταιριστικών Οργανώσεων, Εταιρειών καί Κοινοπραξιών υπό του μικτού συμβουλίου της ΠΑΣΕΓΕΣ, επιλεγομένων είτε εκ των αποκαθισταμένων αντιπροσώπων είτε εκ των μελών των εις την δύναμίν των ανηκόντων συνεταιρισμών, υπό τους τιθεμένους δια του παρόντος περιορισμούς. «γ)Η, επί διορισμού αιρετών Συμβουλίων δευτεροβαθμίων Οργανώσεων κλπ., καθοριζομένη ως άνω διαδικασία διορισμού διοικήσεων υπό του Μικτού Συμβουλίου της ΠΑΣΕΓΕΣ, εφαρμόζεται και δια τον διορισμόν των αιρετών μελών των Διοικήσεων των εν άρθρ. 2 περίπτ. β' του Ν.Δ. 66/1974 Εταιρειών και Κοινοπραξιών, των ιδρυθεισών μετά την 21 Απρ. 1967, εντός μηνός από της δημοσιεύσεως του παρόντος. Οι ούτω διοριζόμενοι, επιλέγονται εκ μελών των αποκαθιστωμένων και συμπληρουμένων, κατά τας διατάξεις του ως άνω Ν.Δ/τος Διοικητικών Συμβουλίων,των μετεχουσών εις ταύτας Γεωργικών Συνεταιριστικών Οργανώσεων». Η περίπτ. γ' προσετέθη δια του άρθρ. 1 Ν.Δ. 149/1974 (κατωτ. αριθ. 40). 4.Αι διατάξεις της προηγουμένης παραγράφου εφαρμόζονται αναλόγως και δια την συμπλήρωσιν τυχόν απομεινασών απ' αρχής ή των κατ' εφαρμογήν των διατάξεων του άρθρου 4 παρ. 1 του παρόντος δημιουργηθησομένων κενών θέσεων αιρετών αντιπροσώπων. 5.Επί Γεωργικών Συνεταιριστικών Οργανώσεων, ιδρυθεισών μετά την 21ην Απριλίου 1967, αι διοικήσεις διορίζονται δι' αποφάσεων του αρμοδίου Ειρηνοδικείου της έδρας της οργανώσεως, δικάζοντος κατά την διαδικασίαν των άρθρων 686 και επ. Κ. Πολ. Δικ. αιτήσει της αρμοδίας εποπτικής υπηρεσίας της Αγροτικής Τραπέζης Ελλάδος, υποβαλλομένης εντός (δέκα πέντε (15) ημερών) από της ισχύος του παρόντος. Η ανωτέρω εντός ( ) προθεσμία παρετάθη επί τριάκοντα ημέρας, από της δημοσιεύσεως του Ν.Δ. 149/1974, (κατωτ. αριθ. 40) και δια του άρθρ. 2 αυτού. Μετά της αιτήσεως συνυποβάλλεται και κατάλογος, επί μεν των πρωτοβαθμίων οργανώσεων του συνόλου των εκλογίμων μελών, επί δε των δευτεροβαθμίων, Κεντρικών καί Κοινοπραξιών του συνόλου των διοικητικών συμβουλίων των μελών των οργανώσεων τούτων, εξ ων επιλέγονται και τα προς διορισμόν πρόσωπα. 6.Υποβληθείσης της ως άνω αιτήσεως ορίζεται κατά τας κειμένας διατάξεις, δικάσιμος, εις χρόνον μη απέχοντα πλέον των τριών (3) ημερών από της υποβολής της, αντί δε πάσης άλλης κοινοποιήσεως αυτής γίνεται σχετική περί αυτής καί της ημέρας καί ώρας εκδικάσεώς της ανακοίνωσις, δι' αναρτήσεως σχετικού εγγράφου του Ειρηνοδίκου εις την συνήθη παρά την είσοδον του Δικαστηρίου θέσιν, ως και εις τον χώρον των θυροκολλήσεων του αρμοδίου Δημοτικού ή Κοινοτικού Καταστήματος, τουλάχιστον 24 ώρας προ της εκδικάσεως. Κατά την συζήτησιν της αιτήσεως υποβάλλεται παρά του αιτούντος παν σχετικόν έγγραφον, του δικάζοντος Ειρηνοδίκου δυναμένου να επιτρέψη εις τούτον, αν το θεωρή αναγκαίον ή σκόπιμον, πλην της υποβολής εγγράφως των προτάσεων, αιτήσεων καί απόψεών του και την προφορικήν ανάπτυξιν αυτών. Η επί της αιτήσεως απόφασις εκδίδεται υποχρεωτικώς εντός τριών (3) ημερών από της συζητήσεως καί είναι αμετάκλητος, μη υποκειμένη εις τακτικόν ή έκτακτον ένδικον μέσον. (Αντί για τη σελ. 215) Σελ. 215 (α) Τεύχος 703 - Σελ. 47 .567. Γεωργικοί Συνεταιρισμοί- Αγροτικές Συνεταιριστικές Οργανώσεις 14.Δ.α.39 Άρθρον 4. Της κατά το άρθρον 3 του παρόντος αποκαταστάσεως και διορισμού, πέραν των εν αύτω αναφερομένων, αποκλείονται ως μέλη των διοικητικών καί εποπτικών συμβουλίων των κατά το άρθρον 2 του παρόντος οργανώσεων, ως και αντιπρόσωποι αυτών και οι διατελέσαντες Υπουργοί, Υφυπουργοί, Γενικοί Γραμματείς, μέλη της Συμβουλευτικής Επιτροπής, Ειδικοί Σύμβουλοι, Ειδικοί Συνεργάται και Σύμβουλοι Υπουργείων, Δήμαρχοι, Πρόεδροι Κοινοτήτων και μέλη Δημοτικών και Κοινοτικών Συμβουλίων, Νομάρχαι, Πρόεδροι ή Γενικοί Διευθυνταί ή μέλη Διοικητικού Συμβουλίου Οργανισμών Κοινής Ωφελείας ή οπωσδήποτε εξαρτωμένων εκ του Δημοσίου, μέλη της διοικήσεως ή του διοικητικού συμβουλίου των Τραπεζών Ελλάδος, Αγροτικής, ΕΤΒΑ, Εθνικής και Κτηματικής, κατά το χρονικόν διάστημα από 21ης Απριλίου 1967 μέχρις 23ης Ιουλίου 1974. Άρθρον 5. 1.Τα κατά τ' ανωτέρω αποκαθιστώμενα και συμπληρούμενα προσωρινά συμβούλια των εν άρθρω 2 του παρόντος παντός   βαθμού  και μορφής  Γεωργικών  Συνεταιριστικών Οργανώσεων, Εταιρειών αυτών και της ΠΑΣΕΓΕΣ, υποχρεούνται, όπως ενεργήσουν αρχαιρεσίας προς ανάδειξιν οριστικών συμβουλίων, διοικητικού και εποπτικού, ως και αντιπροσώπων των, δια τας ανωτέρου βαθμού οργανώσεις εις ας ανήκουν ως ακολούθως : α)Αι πρωτοβάθμιοι Γεωργικαί Συνεταιριστικαί Οργανώσεις, εντός προθεσμίας ουχί βραχυτέρας του ενός μηνός και ουχί μεγαλυτέρας των δύο μηνών. β)Αι δευτεροβάθμιοι Συνεταιριστικαί Οργανώσεις, εντός προθεσμίας ουχί βραχυτέρας των δύο μηνών και ουχί μεγαλυτέρας των τριών μηνών. γ)Αι Κεντρικαί Ενώσεις, Εταιρείαι και Κοινοπραξίαι, εντός προθεσμίας ουχί βραχυτέρας των τριών μηνών και ουχί μεγαλυτέρας των τεσσάρων μηνών. δ)Η ΠΑΣΕΓΕΣ εντός προθεσμίας ουχί βραχυτέρας των τεσσάρων μηνών και ουχί μεγαλυτέρας των πέντε μηνών. 2.Αι ανωτέρω προθεσμίαι άρχονται από της επομένης της διεξαγωγής των πρώτων βουλευτικών εκλογών. Άρθρον 6. Μέχρι της αναλήψεως της διοικήσεως υπό των αποκαθιστωμένων ή διορισθησομένων μελών των διοικητικών συμβουλίων των εν άρθρω 2 του παρόντος οργανώσεων, εξακολουθούν παραμένοντα προσωρινώς εις την διοίκησιν αυτών, τα δια του Α.Ν. 31/1967 διορισθέντα, προς διεκπεραίωσιν αποκλειστικώς και μόνον της τρεχούσης εργασίας των οργανώσεών των. Άρθρον 7. 1.Από της ισχύος του παρόντος αίρεται η μονιμότης των Γενικών Διευθυντών καί αναπληρωτών αυτών, των Διευθυντών, ως και των Νομικών και λοιπών Συμβούλων των εν άρθρω 2 της παρούσης Γεωργικών Συνεταιριστικών Οργανώσεων, των Εταιρειών αυτών και της ΠΑΣΕΓΕΣ και θεωρείται λήξασα η σύμβασις παροχής εργασίας αυτών (μονίμων και μη). Για την αποζημίωση των απολυθέντων υπαλλήλων βλ. άρθρ. 68 παρ. 10 Νόμ. 921/1979 (κατωτ. αριθ. 42). Σελ. 216 (α) Τεύχος 703 - Σελ. 48 2.Θεωρείται ωσαύτως λήξασα η σύμβασις παροχής εργασίας παντός υπαλλήλου των ως άνω Γεωργικών Συνεταιριστικών Οργανώσεων, των Εταιρειών αυτών και της ΠΑΣΕΓΕΣ, εφ' όσον εντός του από 21ης Απριλίου 1967 μέχρι της 23 Ιουλίου 1974 χρονικού διαστήματος διετέλεσαν Υπουργοί, Υφυπουργοί, Γενικοί Γραμματείς, Ειδικοί Σύμβουλοι ή Συνεργάται Υπουργείων ή Οργανισμών και Νομικών προσώπων δημοσίου δικαίου, Δήμαρχοι, μέλη Δημοτικών Συμβουλίων, Πρόεδροι Κοινοτήτων, μέλη της Συμβουλευτικής Επιτροπής, Νομάρχαι, Πρόεδροι ή Γενικοί Διευθυνταί ή μέλη διοικητικού συμβουλίου Οργανισμών Κοινής Ωφελείας ή οπωσδήποτε εξαρτωμένων εκ του Δημοσίου, μέλη της διοικήσεως ή του διοικητικού συμβουλίου των Τραπεζών Ελλάδος, Αγροτικής, ΕΤΒΑ, Εθνικής καί Κτηματικής. 3.Οι κατά τ' ανωτέρω απολυόμενοι υπάλληλοι ουδεμίας αποζημιώσεως δικαιούνται. 4.Οι κατά τας παρ. 1 και 2 του παρόντος απολυόμενοι, οίτινες ετύγχανον υπάλληλοι προ της ισχύος του Α.Ν. 31/1967 και μετά την απόλυσίν των, βάσει τούτου, επαναδιωρίσθησαν, κρίνονται εκ νέου υπό του αποκαθιστωμένου δια της παρούσης διοικητικού συμβουλίου, δυνάμενοι να επαναδιορισθώσιν. Οι μη επαναδιοριζόμενοι εκ τούτων λαμβάνουν την υπό του Ν. 2112/1920 οριζομένην αποζημίωσιν υπολογιζομένην επί του καταβαλλομένου κατά την ημέραν της απολύσεως βασικού μισθού. ("Ή αληθής έννοια της παρ. 4 του άρθρ. 7 του Ν.Δ. 66/1974 όσον αφορά εις την καταβαλλομένην εις τους απολυομένους υπαλλήλους αποζημίωσιν του Νόμ. 2112/1920, είναι, ότι αύτη υπολογίζεται επί του κατά την ημέραν της απολύσεως καταβαλλομένου βασικού μισθού,άνευ υπολογισμού οιασδήποτε προσαυξήσεως (τριετιών, πολυετούς υπηρεσίας κλπ.)". (Άρθρ. 3 παρ. 2 Ν.Δ. 149/1974, κατωτ. αριθ. 40). Για τον υπολογισμό της αποζημιώσεως βλ. άρθρ. 68 παρ. 10 νόμ. 921/1979 (κατωτ. αριθ. 42). 5.Από της ισχύος του παρόντος καί κατά παρέκκλισιν των ισχυουσών διατάξεων και κανονισμών επανέρχονται εις τας ας ανήκον οργανώσεις και τας ας κατείχον θέσεις, οι δυνάμει του Α.Ν. 31/1967 απολυθέντες και μη επαναδιορισθέντες Γενικοί Διευθυνταί, Διευθυνταί και κατέχοντες οργανικάς θέσεις Νομικοί και λοιποί Σύμβουλοι, εφόσον κέκτηνται τα νόμιμα προσόντα. Ούτοι υποχρεούνται όπως εντός προθεσμίας είκοσιν (20) ημερών από της ισχύος του παρόντος, δηλώσουν εγγράφως προς την εξ ης απελύθησαν υπηρεσίαν, ότι αποδέχονται την επαναφοράν των, άλλως θεωρούνται παραιτηθέντες των εξ αυτής δικαιωμάτων των. 6.Οι κατ' έφαρμογήν της Θ'/1967 Συντακτικής Πράξεως, του Α.Ν. 105/1967 ως και οι κατόπιν αποφάσεως του Συμβουλίου Νομιμοφροσύνης του Α.Ν. 516/1948, ως ετροποποιήθη μεταγενεστέρως, απολυθέντες κατά το από 21ης Απριλίου 1967 μέχρις 23ης Ιουλίου 1974 χρονικόν διάστημα, ως και οι απολυθέντες λόγω καταργήσεως θέσεως υπάλληλοι των εν άρθρω 2 του παρόντος Γεωργικών Συνεταιριστικών Οργανώσεων, Εταιρειών και ΠΑΣΕΓΕΣ, εφόσον ετέλουν εν υπηρεσία κατά την 21ην Απριλίου 1967, επανακρίνονται υπό του Διοικητικού Συμβουλίου αυτών δια την εις την υπηρεσίαν επάνοδόν των, κατόπιν αιτήσεώς των, υποβαλλομένης εντός ανατρεπτικής προθεσμίας τριάκοντα (30) ημερών από της ισχύος του παρόντος. Εν παραδοχή της ως άνω αιτήσεώς των, ούτοι επανέρχονται εις την υπηρεσίαν με τον κατά την απόλυσίν των βαθμόν, ισχυουσών εν συνεχεία και επί της περιπτώσεως ταύτης, των διατάξεων του άρθρου 8 του παρόντος. Εν εναντία περιπτώσει, η απομάκρυνσις τούτων καθίσταται οριστική. Της κατά τ' άνωτέρω κρίσεως εξαιρούνται, οι υπαγόμενοι εις την περίπτωσιν της παρ. 2 του παρόντος άρθρου. .568. 14.Δ.α.39 Γεωργικοί Συνεταιρισμοί- Αγροτικές Συνεταιριστικές Οργανώσεις Άρθρον 8. 1.Ο χρόνος καθ' ον οι κατά την παρ. 5 του προηγουμένου άρθρου επανερχόμενοι, παρέμειναν εκτός υπηρεσίας, λογίζεται ως χρόνος ενεργού υπηρεσίας δια την προαγωγήν, σύνταξιν, του ΤΑ ΥΣΟ, τας μισθολογικάς προσαυξήσεις λόγω τριετιών ή ευδοκίμου υπηρεσίας ή την απονομήν μισθού ανωτέρου βαθμού, ουχί όμως και δια την απόληψιν αναδρομικώς αποδοχών ή διαφοράς συντάξεως. Μισθοί καταβληθέντες λόγω απολύσεως ως αποζημίωσις, βάσει του Ν. 2112/1920 δεν επιστρέφονται, αλλά συμψηφίζονται προς την κατά την έξοδον εκ της υπηρεσίας του υπαλλήλου καταβαλλομένην αυτώ αποζημίωσιν, σύνταξιν ή οιανδήποτε άλλην χρηματικήν παροχήν. 2.Τα εν παρ. 1 του παρόντος άρθρου οριζόμενα ισχύουν και δια τους εις την παρ. 5 του άρθρου 7 υπαγομένους και μη δεχομένους να επανέλθουν απολυθέντας υπαλλήλους, δια τον μέχρι της παρόδου της προς αποδοχήν εν άρθρω 7 παρ. 5 προθεσμίας, ως και δια τους καταληφθέντας υπό του ορίου ηλικίας ή αποβιώσαντας υπαλλήλους δια τον μέχρι της καταλήψεώς των παρ' αυτού ή του θανάτου των χρόνου, της εν τη προηγουμένη παραγράφω δηλώσεως υποβαλλομένης εν τη τελευταία ταύτη περιπτώσει, υπό των συνταξιοδοτηθέντων ή δικαιουμένων συντάξεως εξ αυτού.